Lia Iancu și Daniel Cârnaț, de la Colegiul Militar din Alba Iulia, calificați la etapa națională olimpiadei de geografie. Alte premii obținute de elevii militari
Lia Iancu și Daniel Cârnaț, de la Colegiul Militar din Alba Iulia, s-au calificat la etapa națională olimpiadei de geografie. Elevii militari au mai obținut un premiu II la același concurs și două mențiuni.
Informații interesante despre tot ceea ce ne înconjoară, natură, mediu, locuri minunate, toate pot fi descoperite cu ajutorul geografiei. Elevii colegiului militar pasionați și dornici să afle cât mai multe despre această știință interesantă, reușesc prin pregătire suplimentară și cu îndrumarea domnului profesor Valer Macarie să obțină rezultate foarte bune la concursurile de profil la care participă. Anul acesta, colegiul militar are doi geografi calificați la faza națională a olimpiadei: elev caporal Lia Iancu și elev fruntaș Daniel Cârnaț.
Citește și: Performanță pentru o elevă de clasa a X-a, din Alba: Va reprezenta județul la etapa națională de Filozofie. Este venită din Republica Moldova și a concurat cu elevi din clasa a XII-a
La a doua experiență olimpică, elev caporal Lia Iancu (clasa a X-a) a obținut din nou Premiul I și o nouă calificare la faza națională a olimpiadei de geografie. Rezultatul de anul trecut îi dă Liei motivația pentru o pregătire aprofundată a materiei și încrederea în obținerea altor rezultate frumoase.
"Geografia este o știință fascinantă, care, pentru mine, a devenit o pasiune. Visul meu, când am pornit pe acest drum în clasa a X-a, a fost să îmi depășesc performanța de anul trecut. Calificarea la etapa națională a reprezentat o încurajare în acest sens și sunt încrezătoare că dorința mea va deveni realitate sub îndrumarea domnului profesor", a mărturisit elev caporal Lia Iancu.
Citește și: Victor Dobra, "Colegiul Național "Lucian Blaga" – Sebeș, a treia calificare consecutivă la Olimpiada Națională de Informatică
Pentru elevul fruntaș Daniel Cârnaț (clasa a IX-a) această disciplină este una provocatoare și complexă și își dorește să obțină cele mai bune rezultate în etapa următoare.
"Sunt profund recunoscător colegilor mai mari și domnului profesor pentru sprijinul neîncetat în pregătirea pentru Olimpiada de Geografie. Fără îndrumarea lor și resursele pe care le-au pus la dispoziție, nu aș fi reușit să ajung aici. În ciuda eforturilor depuse, recunosc că olimpiada de geografie este cu adevărat provocatoare, cu întrebări complexe și aspecte neașteptate ale materiei, care a fost foarte diversă în acest an și a atins multe subiecte. Cu toate acestea, sunt hotărât să îmi depășesc limitele și să mă străduiesc să obțin rezultate cât mai bune în această competiție prestigioasă", a spus elev fruntaș Daniel Cârnaț.
În acest an la etapa judeţeană a Olimpiadei de Geografie s-au obținut și alte rezultate frumoase. Astfel, Elevul sergent Patric Sotoc (clasa a XI-a) a câștigat Premiul II, iar elevii caporal Andrei Ielciu și Alexandru Marțian (clasa a X-a) Mențiune.
Felicitări tuturor, mult succes în continuare!
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
Șoferul de 19 ani care a ucis trei tineri în accident pe DN 1, la Sântimbru, și-a recunoscut vina
Șoferul de 19 ani care a ucis trei tineri în accident pe DN 1, la Sântimbru, și-a recunoscut vina. Tânărul va fi judecat în procedură simplificată Judecătoria Alba Iulia a demarat procesul de ucidere din culpă în cadrul căruia este judecat șoferul de 19 ani din localitatea Oiejdea acuzat că a omorât trei tineri pe […]
Secțiune Articole Similare
-
Opinii - Comentariiacum 3 zile
Obiceiuri, tradiții și superstiții de Buna Vestire: Zi aducătoare de veste minunată în care oamenii nu au voie să se certe. Credincioșii au dezlegare la pește
-
Sportacum 4 zile
FOTO: Metalurgistul Cugir – CSM Unirea Alba Iulia 1-1 (1-1), în derby "de Alba" | Dezamăgire pentru "alb-negri", care au ratat play-off-ul
-
Opinii - Comentariiacum 2 zile
26 Martie: Domnitorul Carol I a fost proclamat primul rege al României. ,,Regele de Oțel'' care a transformat țara într-un regat independent
-
Opinii - Comentariiacum 4 zile
24 martie: Ziua mondială de luptă împotriva tuberculozei
-
Opinii - Comentariiacum 3 zile
25 martie: Ziua naţională a pădurilor: De la dezastre naturale la defrișări, aceste importante resurse au nevoie de ajutorul nostru
-
Opinii - Comentariiacum 2 zile
26 Martie: Ziua internațională a luptei împotriva epilepsiei